CELEX: 32014R1157
Language: sl
Date: 2014-10-29 00:00:00
Title: Izvedbena uredba Komisije (EU) št. 1157/2014 z dne 29. oktobra 2014 o popravku slovenske različice Uredbe Komisije (ES) št. 141/2007 o zahtevi za odobritev v skladu z Uredbo Evropskega parlamenta in Sveta (ES) št. 183/2005 obratov za proizvodnjo krme, ki proizvajajo ali dajejo v promet krmne dodatke vrste „kokcidiostatiki in histomonostatiki“ (Besedilo velja za EGP)

30.10.2014   
            
            
               SL
            
            
               Uradni list Evropske unije
            
            
               L 309/30
            
         IZVEDBENA UREDBA KOMISIJE (EU) št. 1157/2014
   z dne 29. oktobra 2014
   o popravku slovenske različice Uredbe Komisije (ES) št. 141/2007 o zahtevi za odobritev v skladu z Uredbo Evropskega parlamenta in Sveta (ES) št. 183/2005 obratov za proizvodnjo krme, ki proizvajajo ali dajejo v promet krmne dodatke vrste „kokcidiostatiki in histomonostatiki“
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 183/2005 Evropskega parlamenta in Sveta z dne 12. januarja 2005 o zahtevah glede higiene krme (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               Slovenska različica Uredbe Komisije (ES) št. 141/2007 (2) vsebuje napake, tj. izrazi „obrati za proizvodnjo krme“, „nosilci dejavnosti proizvodnje krme“, „dajanje v promet“ in „vrste“ so napačni. Zato je treba slovensko različico popraviti. Druge jezikovne različice teh napak ne vsebujejo.
            
         
               (2)
            
            
               Uredbo (ES) št. 141/2007 je treba zato ustrezno popraviti.
            
         
               (3)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V Uredbi (ES) št. 141/2007 se popravi:
   
               1.
            
            
               naslov se nadomesti z naslednjim:
               „Uredba Komisije (ES) št. 141/2007 z dne 14. februarja 2007 o zahtevi za odobritev v skladu z Uredbo Evropskega parlamenta in Sveta (ES) št. 183/2005 obratov nosilcev dejavnosti poslovanja s krmo, ki proizvajajo ali dajejo na trg krmne dodatke kategorije ‚kokcidiostatiki in histomonostatiki‘“;
         
               2.
            
            
               uvodna izjava 1 se nadomesti z naslednjim:
               
                           „(1)
                        
                        
                           Uredba (ES) št. 183/2005 določa odobritev nekaterih obratov nosilcev dejavnosti poslovanja s krmo. Glavni cilj sistema odobritve, ki ga določa Uredba (ES) št. 183/2005, je za obrate, ki proizvajajo in/ali dajejo na trg izdelke, ki se štejejo za občutljive, uporabiti ustrezne higienske zahteve iz navedene uredbe. Navedena uredba določa možnost razširitve področja uporabe zahtev za odobritev.“
                        
                     ;
            
         
               3.
            
            
               uvodna izjava 2 se nadomesti z naslednjim:
               
                           „(2)
                        
                        
                           ‚Kokcidiostatiki in histomonostatiki‘ so ena od kategorij krmnih dodatkov, navedenih v členu 6(1)(e) Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (2). Ta kategorija krmnih dodatkov se šteje za enako občutljivo kot kategorije, za katere je zahteva za odobritev določena v Uredbi (ES) št. 183/2005.“
                        
                     ;
            
         
               4.
            
            
               uvodna izjava 3 se nadomesti z naslednjim:
               
                           „(3)
                        
                        
                           Zato morajo za obrate, ki proizvajajo in/ali dajejo na trg krmne dodatke kategorije ‚kokcidiostatiki in histomonostatiki‘, veljati iste zahteve za odobritve.“
                        
                     ;
            
         
               5.
            
            
               uvodna izjava 4 se nadomesti z naslednjim:
               
                           „(4)
                        
                        
                           Treba je določiti prehodne ukrepe za obrate, ki proizvajajo in/ali dajejo na trg krmne dodatke kategorije ‚kokcidiostatiki in histomonostatiki‘, za katere se ni zahtevala odobritev na podlagi nacionalne zakonodaje. Obrati, ki so odobreni na podlagi Direktive Sveta 95/69/ES (3), so že zajeti v členu 18(1) Uredbe (ES) št. 183/2005.“
                        
                     ;
            
         
               6.
            
            
               člen 1 se nadomesti z naslednjim besedilom:
               „Člen 1
               Nosilci dejavnosti poslovanja s krmo zagotovijo, da obrate, ki jih nadzorujejo in ki so zajeti v Uredbi (ES) št. 183/2005, odobri pristojni organ, kadar taki obrati proizvajajo in/ali dajejo na trg krmne dodatke kategorije ‚kokcidiostatiki in histomonostatiki‘. Taka odobritev se izvede v skladu z Uredbo (ES) št. 183/2005.“;
         
               7.
            
            
               člen 2 se nadomesti z naslednjim besedilom:
               „Člen 2
               Obrati, ki proizvajajo in/ali dajejo na trg krmne dodatke kategorije ‚kokcidiostatiki in histomonostatiki‘, in za katere se v nacionalni zakonodaji na dan začetka veljavnosti te uredbe ni zahtevala odobritev za to kategorijo krmnih dodatkov, lahko nadaljujejo svoje dejavnosti, dokler se ne sprejme odločitev o njihovi vlogi za odobritev, pod pogojem, da vlogo predložijo organu pristojnemu za območje, v katerem se nahaja njihov obrat, do najpozneje 7. junija 2007.“
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 35, 8.2.2005, str. 1.
   
      (2)  Uredba Komisije (ES) št. 141/2007 z dne 14. februarja 2007 o zahtevi za odobritev v skladu z Uredbo Evropskega parlamenta in Sveta (ES) št. 183/2005 obratov nosilcev dejavnosti poslovanja s krmo, ki proizvajajo ali dajejo na trg krmne dodatke kategorije ‘kokcidiostatiki in histomonostatiki’ (UL L 43, 15.2.2007, str. 9).